Vaani Pushpa 98 Views import goods , india , usa
usa goods
న్యూఢిల్లీ:  గత నెలలో భారత ప్రధాన మంత్రి నరేంద్ర మోడీ అమెరికా పర్యటన సంరద్భంగా హ్యూస్టన్‌లో జరిగిన హౌడీ మోడీ సభలో పాల్గొన్నారు. ఆ సభకు అమెరికా అధ్యక్షుడు డొనాల్డ్‌ ట్రంప్‌ ఆహ్మానితులుగా వచ్చారు. అక్కడ సమావేశమైన ఇరు దేశాధినేతలు వాణిజ్యపరంగా ఒకరికొకరు సహకారం అందించుకుంటామని ప్రకటించారు. దీనిలో భాగంగానే అమెరికాకు చెందిన వస్తువులపై సుంకాన్ని తగ్గించాలని భారత్‌ నిర్ణయించుకుంది. అమెరికా నుంచి దిగుమతి అవుతున్న వస్తువుల్లో ఎంపిక చేసిన వస్తువులపై సుంకాన్ని తగ్గించాలని కేంద్ర ప్రభుత్వం అనుకుంటున్నది. అక్టోబరు 21న జరిగే సమావేశంలో ఈ నిర్ణయం తీసుకునే అవకాశం ఉన్నట్లు తెలిసింది. అమెరికాతో వాణిజ్య విభేదాలు నెలకొన్న తరుణంలో ఆ సమస్యను పరిష్కరించుకునేందుకు భారత్‌ ఈ నిర్ణయం తీసుకున్నట్లు తెలుస్తున్నది. విస్కీ, ప్రోజెన్‌ చికెన్‌లపై దిగుమతి సుంకం తగ్గించాలనుకుంటున్నది. విస్కీ, ప్రోజెన్‌ చికెన్‌లతో పాటుగా వాల్‌నట్స్‌, యాపిల్స్‌, ఇథనాల్‌, మిల్క్‌ ఆల్బుమిన్‌లాంటి ఇతర వస్తువులపై కూడా దిగుమతి సుంకం తగ్గించాలనుకుంటున్నది.
తాజా జాతీయ వార్తల కోసం క్లిక్‌ చేయండి.. https://www.vaartha.com/news/national/